Diari Oficial de la Generalitat Valenciana


Sumari del DOGV 8823, del 29-05-2020 (2020/3803)

RESOLUCIÓ de 27 de maig de 2020, de la Direcció General de Formació Professional i Ensenyaments de Règim Especial, i de la Direcció General de Centres Docents, per la qual s'adapten els terminis establits per la Resolució de 17 de febrer de 2020, i la Correcció d'errades de 10 de març, per les quals s'establien els terminis de sol·licitud d'hores de tutoria de Formació Professional Dual pels centres docents privats concertats per al curs 2019/2020, i la documentació que hauran de presentar per al reintegrament del cost d'aquestes hores.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8823

Data del DOGV
:   29-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3803


Data del document
:   27-05-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * cura d'infermeria
    * malaltia infecciosa
    * legislació
    * educació
    * centre d'ensenyament
    * política sanitària
    * cura de la salut
    * salut pública
    * epidèmia
    * estat d'emergència

RESOLUCIÓ de 27 de maig de 2020, de la Direcció General de Formació Professional i Ensenyaments de Règim Especial, i de la Direcció General de Centres Docents, per la qual s'adapten els terminis establits per la Resolució de 17 de febrer de 2020, i la Correcció d'errades de 10 de març, per les quals s'establien els terminis de sol·licitud d'hores de tutoria de Formació Professional Dual pels centres docents privats concertats per al curs 2019/2020, i la documentació que hauran de presentar per al reintegrament del cost d'aquestes hores. [2020/3803]  
El Reial decret 463/2020, de 14 de març, publicat en el Boletín Oficial del Estado el mateix dia, declara l'estat d'alarma per a la gestió de la situació de crisi sanitària ocasionada per la Covid-19.  
El reial decret esmentat, en la disposició addicional tercera, suspenia els termes i interrompia els terminis per a la tramitació dels procediments de les entitats del sector públic, amb l'única excepció d'aquells procediments i resolucions que feien referència a situacions estretament unides als fets justificatius de l'estat d'alarma. Així mateix, determina que el còmput dels terminis s'ha de reprendre en el moment en què perda la vigència o, si escau, les pròrrogues que se'n facen.  
A conseqüència d'això, la Resolució de 17 de febrer, de la Direcció General de Formació Professional i Ensenyaments de Règim Especial i de la Direcció General de Centres Docents, per la qual s'estableix el termini de sol·licitud d'hores de tutoria de Formació Professional Dual pels centres docents privats concertats per al curs 2019/2020 i la documentació que han de presentar per al reintegrament del cost d'aquestes hores i la correcció d'errades de 10 de març, es troben afectades en el contingut d'aquestes quan estableixen els terminis de tramitació.  
Posteriorment, mitjançant el Reial decret 537/2020, de 22 de maig, pel qual es prorroga l'estat d'alarma, es disposa en l'article 9, en relació amb la disposició derogatòria única, la represa dels terminis administratius amb efectes d'1 de juny de 2020.  
Per això, l'aplicació dels principis de seguretat jurídica i d'eficàcia administrativa aconsellen l'adaptació dels terminis a la situació actual.  
  
Vist l'anterior, fent ús de les competències atorgades pel Decret 5/2019, de 16 de juny, pel qual es determinen el nombre i la denominació de les conselleries, i les seues atribucions; el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i de l'habilitació continguda en la disposició addicional segona de l'Ordre 2/2014, de 13 de gener, resolc:  
  
Primer  
Els terminis establits per les resolucions esmentades resten establits com segueix:  
1. El termini de presentació de sol·licituds establit del 9 al 31 de març se substitueix pel següent: de l'1 al 15 de juny.  
2. El termini de presentació de l'annex VI, «Memòria final anual del tutor o tutora», establit de l'1 al 15 de juliol, es fixa del 15 al 31 de juliol, davant de la Direcció General de Centres Docents.  
3. El termini per a presentar la documentació acreditativa de la sol·licitud, establit del 15 al 30 d'octubre de 2020, tots dos inclusivament, es manté.  
  
Segon  
Les sol·licituds presentades en el termini concedit en el seu moment a aquest efecte i fins a la interrupció pel Reial decret 463/2020, de 14 de març, es consideren vàlides. No obstant l'anterior, es pot presentar una nova documentació si s'hi han produït variacions que s'hagen de tindre en consideració, acompanyada d'una breu explicació justificativa.  
Així mateix, els centres que, davant de la situació generada per la declaració de l'estat d'alarma, renuncien a la sol·licitud d'hores de Formació Professional Dual, han de presentar, en el mateix termini, un escrit de renúncia a aquest efecte.  
  
València, 27 de maig de 2020.- El director general de Formació Professional i Ensenyaments de Règim Especial: Manuel Gomicia Giménez. El director general de Centres Docents: José Joaquín Carrión Candel.